Oznámenie Komisie Európskemu parlamentu podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu zmeneného a doplneného návrhu smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (Text s významom pre EHP) /* KOM/2010/0251 v konečnom znení - COD 2008/0263 */





[pic] | EURÓPSKA KOMISIA | Brusel, 18.5.2010 KOM(2010)251 v konečnom znení 2008/0263 (COD) OZNÁMENIE KOMISIEEURÓPSKEMU PARLAMENTUpodľa článku 294 ods. 6 Zmluvy o fungovaní Európskej únietýkajúce sa pozície Rady v prvom čítaní k prijatiu zmeneného a doplneného návrhu smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (Text s významom pre EHP) 2008/0263 (COD) OZNÁMENIE KOMISIE EURÓPSKEMU PARLAMENTU v súlade s článkom 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu zmeneného a doplneného návrhu smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy 1. KONTEXT Deň doručenia návrhu Európskemu parlamentu a Rade KOM(2008) 0887 - 2008/0263 (COD) | 16. decembra 2008 | Dátum stanoviska Európskeho hospodárskeho a sociálneho výboru: | 13. mája 2009 | Dátum stanoviska Európskeho parlamentu, prvé čítanie: | 23. apríla 2009 | Dátum prijatia pozície Rady: | 10. mája 2010 | 2. CIEĽ NÁVRHU KOMISIE Zavádzanie inteligentných dopravných systémov (ďalej len IDS) v cestnej doprave je oveľa pomalšie ako pri iných spôsoboch dopravy a služby IDS sa často zavádzali nesúvisle. Dobrovoľné dohody a štandardizácia nepodnietili význačný pokrok z hľadiska zavedenia a používania týchto systémov. Komisia preto vypracovala akčný plán a návrh rámcovej smernice o zavedení inteligentných dopravných systémov v cestnej doprave a pre rozhrania s inými druhmi dopravy. V akčnom pláne je vymedzených šesť prioritných oblastí a príslušných opatrení na urýchlenie zavedenia a interoperability IDS v cestnej doprave v celej Európskej únii a v smernici sa ustanovuje právny rámec na vykonávanie činností potrebných na účinné a koordinované zavedenie a používanie IDS. V súvislosti s týmto rámcom sa v návrhu počíta s prenesením právomocí na Komisiu, ktorá má prostredníctvom delegovaných aktov prijímať podrobné špecifikácie potrebné na zaistenie kompatibility, interoperability a kontinuity pri zavádzaní a prevádzkovaní IDS. 3. PRIPOMIENKY K POZÍCII RADY Rada vo svojej pozícii mierne zmenila pôvodný návrh Komisie. Zohľadnila zmeny a doplnenia, ktoré navrhol Európsky parlament, a objasnila rozsah pôsobnosti smernice tým, že vymedzila prioritné oblasti a v prvom rade zamerala pozornosť na šesť prioritných činností na vypracovanie a používanie špecifikácií, ktoré má Komisia prijať. Rada vo svojej pozícii v súvislosti so zavedením IDS takisto vyzdvihla význam ochrany osobných údajov a otázok týkajúcich sa zodpovednosti, ako to už zdôraznil Európsky parlament a európsky dozorný úradník pre ochranu údajov. Pozícia Rady v prvom čítaní, aj keď mierne pozmenená v porovnaní s pôvodným návrhom Komisie, odráža dohodu, ku ktorej sa dospelo medzi inštitúciami a ktorá bola potvrdená prostredníctvom výmeny listov medzi predsedom Coreper I a predsedníctvom výboru pre dopravu a turistický ruch Európskeho parlamentu v marci 2010. Komisia usudzuje, že táto dohoda je v plnom súlade s cieľmi jej návrhu a môže ju preto podporiť. V dohode sa predpokladajú tri vyhlásenia Komisie a jedno vyhlásenie všetkých troch inštitúcií. Uvedené vyhlásenia sa nachádzajú v prílohe k tomuto oznámeniu a uverejnia sa v Úradnom vestníku spolu s legislatívnym aktom. PRÍLOHA IVyhlásenia Komisie Vyhlásenie Komisie o zavedení prioritných činností IDS 1. V článku 6 ods. 2 pozície Rady v prvom čítaní sa uvádza: „1a. Cieľom Komisie je prijať špecifikácie pre jedno alebo viaceré prioritné opatrenia do ...[1]“. Komisia najneskôr 12 mesiacov po prijatí potrebných špecifikácií pre prioritnú činnosť, po uskutočnení posúdenia vplyvu vrátane analýzy nákladov a prínosov, prípadne predloží Európskemu parlamentu a Rade návrh na realizáciu tejto prioritnej činnosti v súlade s článkom 294 ZFEÚ.“ 2. Na základe informácií, ktoré má v súčasnosti k dispozícii, sa Komisia domnieva, že na prijatie potrebných špecifikácií pre prioritné činnosti článku 3 by sa dalo počítať s týmto orientačným harmonogramom: Špecifikácie pre: | Najneskôr do konca roku: | poskytovanie informačných služieb o multimodálnom cestovaní v celej EÚ, ako je stanovené v článku 3 písm. a) | 2014 | poskytovanie informačných služieb o premávke v reálnom čase v celej EÚ, ako je stanovené v článku 3 písm. b) | 2013 | údaje a postupy na, pokiaľ je to možné, bezplatné poskytovanie minimálnych univerzálnych dopravných informácií týkajúcich sa bezpečnosti cestnej premávky užívateľom, ako je stanovené v článku 3 písm. c) | 2012 | zosúladené poskytovanie interoperabilného systému eCall v celej EÚ, ako je stanovené v článku 3 písm. d) | 2012 | poskytovanie informačných služieb pre bezpečné a chránené parkovacie miesta pre nákladné a úžitkové vozidlá, ako je stanovené v článku 3 písm. e) | 2012 | poskytovanie rezervačných služieb pre bezpečné a chránené parkovacie miesta pre nákladné a úžitkové vozidlá v článku 3 písm. f) | 2013 | Tabuľka 1: Orientačný harmonogram na prijatie špecifikácií pre prioritné činnosti Tento orientačný harmonogram je založený na predpoklade, že dohoda o smernici IDS medzi Európskym parlamentom a Radou sa dosiahne rýchlo počas druhého čítania na začiatku roka 2010.“ Vyhlásenie Komisie o zodpovednosti „Pri zavedení a používaní aplikácií a služieb IDS môže vzniknúť niekoľko problémov súvisiacich so zodpovednosťou, ktoré môžu byť veľkou prekážkou širšieho preniknutia niektorých služieb IDS na trh. Riešenie týchto problémov predstavuje jednu z prioritných činností, ktoré Komisia predložila v akčnom pláne IDS. Komisia bude v členských štátoch pozorne sledovať vývoj, pokiaľ ide o zavedenie a používanie aplikácií a služieb IDS, pričom bude brať do úvahy existujúce vnútroštátne právne predpisy a právne predpisy Spoločenstva týkajúce sa otázok zodpovednosti, a predovšetkým smernicu 1999/34/ES. Ak to bude potrebné a vhodné, Komisia vypracuje usmernenia k otázkam zodpovednosti, pokiaľ ide o určenie povinností zainteresovaných strán vo vzťahu k uplatňovaniu a používaniu aplikácií a služieb IDS.“ Vyhlásenie Komisie o oznamovaní delegovaných aktov „Európska komisia berie na vedomie, že s výnimkou prípadov, keď sa v legislatívnom akte ustanovuje postup pre naliehavé prípady, Európsky parlament a Rada usudzujú, že sa pri oznamovaní delegovaných aktov zohľadňujú obdobia prázdnin v inštitúciách (zima, leto a európske voľby) tak, aby si Európsky parlament a Rada mohli uplatňovať svoje právomoci v lehotách stanovených v príslušných legislatívnych aktoch, a je pripravená podľa toho konať.“ PRÍLOHA II Inštitucionálne vyhlásenie Vyhlásenie Európskeho parlamentu, Rady a Komisie k článku 290 ZFEÚ „Európsky parlament, Rada a Komisia vyhlasujú, že ustanovenia tejto smernice nemajú vplyv na žiadnu budúcu pozíciu inštitúcií týkajúcu sa vykonávania článku 290 Zmluvy o fungovaní EÚ alebo jednotlivých legislatívnych aktov, ktoré takéto ustanovenia obsahujú.“ [1] vložte dátum 30 mesiacov od nadobudnutia účinnosti tejto smernice.